text: Ejer til manchetknapper er dukket op
  31 juli 2013 kl. 09.40
  Ejeren af et sæt manchetknapper i Sønderborg har nu meldt sin ankomst på hittegodskontoret. Han blev forleden opfordret af Syd- og Sønderjyllands politiet til at melde sig.
  Først på måneden købte en kunde et par sko hos Sahva Sko i Sct. Jørgensgade i Sønderborg. Kunden fik en uventet tillægsgave. Nemlig et par knude-manchetknapper i guld, fortæller kommunikationsmedarbejder Helle Lundberg fra Syd- og Sønderjyllands Politi.
  - Manchetknapperne ligger i en lille æske, og i æskens låg lå et papirhjerte dateret ?Julen 2012? med følgende ord: ?Disse manchetknapper har tilhørt morfar. Knus mor?.
  Skoforretningen formoder, at ?mor? har købt et par sko til sønnen til jul og som en overraskelse lagt æsken med manchetknapperne i den. Og sønnen har så byttet efter jul uden at opdage den lille æske med manchetknapperne.
  